Document ID: 31998D0686

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Μαρτίου 1998 για τη σύναψη εκ μέρους της Ευρωπαϊκής Κοινότητας πρωτοκόλλου της σύμβασης του 1979 για τη διασυνοριακή ατμοσφαιρική ρύπανση σε μεγάλες αποστάσεις, σχετικά με την περαιτέρω μείωση των εκπομπών του θείου (98/686/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Ρ παράγραφος 1 σε συνδυασμό με το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι η Κοινότητα υπέγραψε στις 14 Ιουνίου 1995 στο Όσλο πρωτόκολλο της σύμβασης 1979 για τη διασυνοριακή ατμοσφαιρική ρύπανση σε μεγάλες αποστάσεις, σχετικά με την περαιτέρω μείωση των εκπομπτών του θείου (εφεξής το πρωτόκολλο) 7
ότι το πρωτόκολλο αποσκοπεί στην καθιέρωση ανώτατων ορίων εκπομπής θείου για όλα τα συμβαλλόμενα μέρη της σύμβασης 7
ότι τα μέτρα που προβλέπονται στο πρωτόκολλο συμβάλλουν στην επίτευξη των στόχων της κοινοτικής πολιτικής για το περιβάλλον 7
ότι η Κοινότητα και τα κράτη μέλη συνεργάζονται, στο πλαίσιο των αντιστοίχων αρμοδιοτήτων τους, με τρίτες χώρες και αρμόδιους διεθνείς οργανισμούς 7
ότι, κατά συνέπεια, η Κοινότητα θα πρέπει να εγκρίνει το εν λόγω πρωτόκολλο,
ΑΠΟΦΑΣΙΖΕΙ:
Άρθρο 1
Το πρωτόκολλο της σύμβασης του 1979 για τη διασυνοριακή μεταφορά ρύπανσης σε μεγάλες αποστάσεις, για την περαιτέρω μείωση των εκπομπών του θείου, που υπεγράφη στις 14 Ιουνίου 1994 εγκρίνεται εξ ονόματος της Κοινότητας.
Το κείμενο του πρωτοκόλλου επισυνάπτεται.
«Δήλωση συνοδεύουσα την παρούσα απόφαση:
Η Ευρωπαϊκή Κοινότητα δηλώνει ότι το ανώτατο όριο εκπομπών και το σταθμισμένο μέσο ποσοστό που αφορά την Ευρωπαϊκή Κοινότητα δεν θα πρέπει να υπερβαίνει το άθροισμα των υποχρεώσεων των κρατών μελών της Ευρωπαϊκής Ένωσης τα οποία έχουν κυρώσει το πρωτόκολλο, υπογραμμίζοντας ταυτόχρονα ότι όλα τα κράτη μέλη της θα πρέπει να μειώνουν τις εκπομπές SO2 σύμφωνα με τα ανώτατα όρια εκπομπών που καθορίζονται στο παράρτημα II του πρωτοκόλλου και σύμφωνα επίσης με τη σχετική κοινοτική νομοθεσία.»
Άρθρο 2
Ο Πρόεδρος του Συμβουλίου εξουσιοδοτείται να ορίσει πρόσωπο αρμόδιο για την κατάθεση των κυρωτικών εγγράφων και της δήλωσης κατ' άρθρο 1 στο Γενικό Γραμματέα των Ηνωμένων Εθνών, σύμφωνα με το άρθρο 14 του ως άνω πρωτοκόλλου.
Άρθρο 3
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 23 Μαρτίου 1998.

Labels: 15
14
20